**แนวทางการดำเนินการกรณีการรายงานตามแบบ อบ.1 และแบบรายงานมาตรการป้องกันสถานบริการฯ ตามคำสั่ง หน.คสช. ที่ 22/2558**

1. การรายงานตามแบบ อบ.1 และแบบรายงานมาตรการป้องกันสถานบริการฯ ตามคำสั่ง หน.คสช. **ต้องสัมพันธ์กัน**

2. ตามข้อ 4 ของคำสั่ง หน.คสช. ที่ 22/2558 **สถานบริการ/สถานประกอบการ ที่เปิดให้บริการในลักษณะที่คล้ายกับสถานบริการ ห้ามมิให้กระทำการ 5 เรื่อง** หากกระทำผิดเรื่องใดเรื่องหนึ่งหรือหลายเรื่อง ต้องมีหนังสือเรียนผู้มีอำนาจให้ดำเนินการเพิกถอน สั่งปิด และห้ามมิให้เปิดเป็นระยะเวลา 5 ปี ซึ่งผู้มีอำนาจในส่วนของ ภ.1-9 และ ศชต. คือผู้ว่าราชการจังหวัด ส่วน บช.น. ให้ดำเนินการสั่งในกรณีเป็นสถานบริการ หากเป็นสถานประกอบการให้ เสนอ ตร.

3. ตามข้อ 7 ของคำสั่ง หน.คสช. กรณีเจ้าหน้าที่ของรัฐ ปล่อยปละละเลยให้มีการออกใบอนุญาตประกอบกิจการสถานบริการ หรือใบอนุญาตขายสุรา ไม่เป็นไปตามข้อกำหนด ให้ผู้บังคับบัญชาซึ่งมีอำนาจสั่งบรรจุของเจ้าหน้าที่ผู้นั้นดำเนินการทางแพ่ง ทางอาญา และทางปกครอง กับเจ้าหน้าที่ผู้นั้นอย่างเฉียบขาดและรวดเร็ว

4. ตามข้อ 5 ของ คำสั่ง หน.คสช. กรณีสถานบริการ หรือสถานประกอบการ ที่เปิดให้บริการในลักษณะที่คล้ายกับสถานบริการ ก่อให้เกิดความ*เดือดร้อนรำคาญทางเสียง แก่ผู้อยู่อาศัยบริเวณใกล้เคียง* ให้ **สธ. ตร. และ ฝ่ายปกครอง** สั่งให้ปรับปรุงแก้ไข *ให้เสร็จภายใน 30 วัน และในระหว่างระยะเวลาดังกล่าวให้หยุด*การใช้เสียงที่ก่อให้เกิดความเดือดร้อนรำคาญนั้น หากครบกำหนดเจ้าของหรือผู้ครอบครองไม่ทำการปรับปรุงให้ถูกต้องตามกฎหมาย ให้ผู้มีอำนาจตามกฎหมายที่เกี่ยวข้องดำเนินการเพิกถอน สั่งปิด และห้ามมิให้เปิด เป็นระยะเวลา 5 ปี

**สรุป**

**การรายงานตามแบบรายงานมาตรการป้องกันสถานบริการฯ**

1.1 การรายงานการดำเนินการทางปกครอง ทางแพ่ง/อาญา ตามข้อ 10 ภ.1-9 และ ศชต.
ไม่ต้องรายงาน เนื่องจาก ภ.1-9 และ ศชต. ไม่ได้เป็นผู้มีอำนาจในการอนุญาตให้เปิด
สถานบริการและขายสุรา ส่วน บช.น. หากมีการฝ่าฝืนกรณีการออกใบอนุญาตสถานบริการ และมีการดำเนินการทางปกครอง/ทางแพ่ง/ทางอาญา ให้รายงาน

1.2 การรายงานตามคำสั่ง ตร. ที่ 234/58 ตามข้อ 11 ให้รายงานในกรณีที่มีการดำเนินการ โดย ให้รายงานจำนวนราย และจำนวนคน (สยศ.ตร.ปรับแบบใหม่ โดยเพิ่มข้อความ จำนวน....คน
ในช่องรายละเอียดผลการปฏิบัติ)

/1.3 การรายงาน...

- 2 -

**1.3 การรายงานข้อ 12 เกี่ยวกับสถานบริการ/สถานประกอบการ** กรณีมีคำสั่ง
เพิกถอน ใบอนุญาต หรือสั่งปิด และห้ามมิให้เปิด ให้รายงาน

1. **กรณีสั่งปิดแล้ว** – ในวงรอบการรายงานให้ลงในช่องหมายเหตุว่าร้านอะไร ที่ใด จับกุมเมื่อใด **(ปิดแล้ว)**
2. **กรณีเสนอเรื่องต่อผู้มีอำนาจแล้ว** – ให้ลงในช่องหมายเหตุว่าร้านอะไร ที่ใด จับกุมเมื่อใด **(อยู่ระหว่างรอคำสั่ง)**
3. **กรณีเรื่องอยู่ระหว่าง สน./สภ. หรือ หน.หน่วยงานรวบรวมข้อมูลเสนอผู้มีอำนาจ**
ให้ลงในช่องหมายเหตุว่าร้านอะไร ที่ใด จับกุมเมื่อใด **(อยู่ระหว่างดำเนินการ)**

**(ซึ่งผลในข้อ (1) - (3) รวมกันแล้ว ผลรวมจะต้องเท่ากับจำนวนรายในข้อ 12 ของแบบรายงานมาตรการป้องกันสถานบริการฯ และเท่ากับผลตามแบบ อบ.1 ข้อ 3.1 และ 5
(ที่มีเครื่องหมาย \* กำกับ (อบ.1 แบบใหม่))**

* 1. การรายงานการจัดทำฐานข้อมูลสถานบริการ/สถานประกอบการฯ ตามข้อ 6 ให้รายงาน
	 ในช่องจำนวนที่มี ตัวเลขต้องคงที่ ส่วนจำนวนที่ตรวจ ให้รายงานตามจำนวนที่ตรวจจริง
	2. การรายงานการสุ่มตรวจการจำหน่ายเครื่องดื่มแอลกอฮอล์ในสถานที่เป้าหมาย ตามข้อ 8
	 ให้รายงานว่าตรวจจำนวนกี่แห่ง พบการกระทำความผิดและดำเนินการ จำนวนกี่แห่ง
	3. ควรศึกษาทำความเข้าใจคำสั่ง หน.คสช. ดังกล่าวข้างต้นประกอบการรายงาน เพื่อให้
	 เกิดความชัดเจนและเข้าใจแนวทางการปฏิบัติ
* **หมายเหตุ กรณีมีข้อสงสัย สอบถามข้อมูลเพิ่มเติมได้ที่ พ.ต.อ.สุรวุฒิ เจริญจิตร ผกก.ปป.ผอ. หมายเลขโทรศัพท์ 08 1855 8978**